Beechvogl

Beechvogl (dt. Pechvogel, Unglücksrabe; engl. bad news bear, jinx) hoasst ma an Menschn, dea wo oamoi grod Beech ghobt hod. Owa aa säichane Leit, de wo imma wieda Unglick im Lem hom, de wo imma wieda in de Scheisse greifa.

 Woatheakumft 
Im Middloida hod ma Vegl oft mid Beech gfangt (in Sideiropa wead de makabre Fangmethodn teiweis heit no vawendd). Dozua hod ma voa oim Teeabeech, Baambeech oda Loam af Steggal (Loamruadn) oda Baamastln gschmiad, wo se nacha Vegl draf ghuggt hom und bigga bliem san. So a Vogl hod nacha echt Beech ghobt und is Beechvogl gnennt worn.Pechvogel af wissen.de

 Ewige Beechvegl 

Dena de wo imma wieda Beech in eanan Lem hom, fait oafoch a weng vo dem Glick, wo so a Glickskindl im Iwafluss hod.

Ewige Beechvegl, de wo si trotzdem ned untagriang lossn und wia a Stähafmandl imma wieda afstenga, vadeana Respekt und wiakn desweng oft sympathisch. Des siacht ma an so kuitign Comicfiguan wia Donald Duck und Charlie Brown. No doazua steckt in jedn Scheitan a Chancen, wia a oide kinäsisches Weisheit sogt und aa heitige Psychologn moana.Scheitern lernen mit Charlie Brown (af deutschlandfunkkultur.de).

In da jiddischn Kuitua is da Schlemiel bzw. Schlemihl da sympathische, ewige BeechvoglHebrew Language Detective (af balashon.com) und im Judndum da Hiob (Tanach bzw. Bibel).

 Beechvegl in da Fiktion 
 Donald Duck, de Antn im MatrosngwandlDonald Duck: Pechvogel im Matrosenanzug
 Peter Schlemihl (a Figua in: Adelbert von Chamisso, Peter Schlemihls wundersame Geschichte)
 Beechmarie (as faule Deandl in Frau Holle)
 Charlie Brown, vo de Peanuts Comix

 Schau aa 
 Beech (Begriffsklearung)

 Beleg 

Kategorie:Symbol
Kategorie:Redewendung